  Виталий Пронин Коронавируслэн вӧлмеменыз нюръяськонъя штаб 28-тӥ куарусёнэ кенешонэ люкаськылӥз.Али Удмуртиын нуналлы быдэ 230 пала коронавирусэн висисьёс кылдо. Со сяна тросэз ОРВИ-ен курадӟо. Соин сэрен эмъясьёслы трос ужано луэ. Али больницаосын COVID-лэсь эмъяське 3 142 мурт, буш койкаос 44 гинэ кылемын. 1-тӥ коньывуонысен Элкунысьтымы ветеранъёслэн госпиталязы 90, 1-тӥ городской больницаын 150 валес висъяны чаклаське на. Кенешыса, штаб таӵе йылпумъянъёсы вуиз:- 29-тӥ куарусёнысен фуд-кортъёс ужалозы вокзалъёсын но аэропортъёсын гинэ. - 29-тӥ куарусёнысен ресторанъёсты, кафеосты, столовойёсты, буфетьёсты, баръёсты 50 процентлы гинэ тырмытыны яралоз. Нош ресторанын вань лыктэм калыклэн прививка пуктэмзы сярысь QR кодъёссы, ПЦР тестъёссы вань ке, та ограничение уз вӧлмы. - 29-тӥ куарусёнысен вуз карон центръёсы пырыку температураез мерталозы, бадӟым температураен муртъёсты пырыны уз лэзе. - 5-тӥ коньывуонысен спортъя ужрадъёсы, театръёсы, адӟытонъёсы, кинотеатръёсы прививка пуктэм яке ПЦР тест лэсьтэм муртъёсты гинэ лэзёзы. УД Теги: коронавирус  